CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL TÈCNIC, DE GESTIÓ I D'ADMINISTRACIÓ I SERVEIS. CAP DE DIVISIÓ I ADMINISTRADOR/A DE BASE DE DADES. REF. CON-08/24.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53817)
  + [Valencià](/va/acuerdo/53517)






Selector de idioma

Leer

* [Español](/es/acuerdo/53555)
* [Valencià](/va/acuerdo/53807)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL TÈCNIC, DE GESTIÓ I D'ADMINISTRACIÓ I SERVEIS. CAP DE DIVISIÓ I ADMINISTRADOR/A DE BASE DE DADES. REF. CON-08/24.
[Butlletí Oficial Universitat d'Alacant](/ca/Publicacion)
======================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL TÈCNIC, DE GESTIÓ I D'ADMINISTRACIÓ I SERVEIS. CAP DE DIVISIÓ I ADMINISTRADOR/A DE BASE DE DADES. REF. CON-08/24.

Data d'aprovació
:   02/10/2024

Data de publicació
:   07/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/53217)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53577)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53171)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL TÈCNIC, DE GESTIÓ I D'ADMINISTRACIÓ I SERVEIS. CAP DE DIVISIÓ I ADMINISTRADOR/A DE BASE DE DADES. REF. CON-08/24.


    &url=https://www.boua.ua.es/va/acuerdo/53412)

**Títol:** CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL TÈCNIC, DE GESTIÓ I D'ADMINISTRACIÓ I SERVEIS. CAP DE DIVISIÓ I ADMINISTRADOR/A DE BASE DE DADES. REF. CON-08/24.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 2 d'octubre de 2024

CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL TÈCNIC, DE GESTIÓ I D'ADMINISTRACIÓ I SERVEIS

CON-08/24

Cap de divisió i administrador/a de base de dades

A l'efecte de proveir per personal de plantilla de la Universitat els llocs detallats en l'[annex I](/Acuerdos/DescargarAnexoxId?idanexo=1014556&idacuerdo=53131&idioma=es), es publica aquesta convocatòria mitjançant el sistema de concurs específic, que es regirà per les bases que es detallen tot seguit.

De conformitat amb el que preveu l'acord de Consell de Govern de la Universitat d'Alacant de 27 de gener de 2022, pel qual s'aprova el IV Pla d'igualtat d'oportunitats entre dones i homes de la Universitat d'Alacant, es fa constar que no existeix infrarepresentació de cap dels gèneres en els llocs convocats.

BASES

1. NORMATIVA

Aquesta convocatòria es regirà per la Normativa de provisió de llocs de treball del personal d'administració i serveis de la Universitat d'Alacant, aprovat per Consell de Govern de 28 de juny del 2018 (BOUA de 29 de juny ) modificada per Consell de Govern de 27 d'octubre del 2022 i altra normativa d'aplicació que regula aquesta matèria.

2. REQUISITS

2.1. Per a participar en el present concurs s'hauran de complir aquests requisits:

2.1.1. Ser personal funcionari de carrera, d'un cos o escala corresponent al lloc que s'ofereix segons el que s'estableix en l'Annex I, qualsevol que siga la seua situació administrativa en aquest cos o escala, excepte el personal suspès en ferm mentre dure la suspensió i el personal que es trobe en qualsevol altra situació administrativa en la qual existisca un termini legal obligatori de permanència en aquesta situació, mentre dure aquest termini.

2.1.2. Quan el personal funcionari ho siga de cossos o escales funcionarials diferents a les de la Universitat d'Alacant, ser o haver sigut titular o estar adscrit provisionalment com a personal funcionari de carrera en aqueix cos o escala a un lloc de treball de la Universitat d'Alacant.

2.1.3. Complir, en el seu cas, els requisits específics per a l'acompliment del lloc al qual s'opta, establits en l'Annex I.

2.2. Tots els requisits s'hauran de complir en el dia de finalització del termini de presentació de sol·licituds i mantenir-los fins al moment de la presa de possessió en la plaça.

3. SOL·LICITUDS

3.1. La sol·licitud, que es realitzarà en el termini de 15 dies hàbils comptadors des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA), es formalitzarà a través de la seu electrònica: <https://seuelectronica.ua.es/> o en aquesta adreça: <https://cvnet.cpd.ua.es/eadmua/Tramites/index?>, i seleccionar el tràmit establit: Sol·licitud de provisió de llocs PTGAS, i hi incorporarà els informes relatius al seu expedient administratiu i al seu expedient de formació. Per a la seua elaboració haurà de tenir en compte que:

3.1.1. Si tinguera algun mèrit no recollit en l'informe de l'expedient administratiu que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant còpia simple, sempre que no estiga en poder de la Universitat d'Alacant; en aquest cas s'haurà d'indicar en quin moment i davant de quin òrgan administratiu va presentar aquesta documentació. Per als serveis prestats fora de la Universitat d'Alacant, aquesta documentació haurà d'estar expedida per l'òrgan competent, responsable de la gestió de personal de l'organisme corresponent.

En el cas que tinguera serveis prestats com a Personal docent i investigador aquests no es veuran reflectits en aquest informe, per la qual cosa haurà de fer constar aquesta circumstància per a la seua valoració en l'apartat "antiguitat", sempre que no coincidisquen en el temps amb els serveis prestats com PTGAS.

3.1.2. Si tinguera algun mèrit no recollit en l'informe de l'expedient de formació que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant còpia simple sempre que no estiga en poder de la Universitat d'Alacant; en aquest cas s'haurà d'indicar en quin moment i davant de quin òrgan administratiu va presentar aquesta documentació, i recollir les dades relatives als mateixos camps de l'informe de formació.

3.1.3. Les còpies acreditatives dels mèrits no recollits en l'expedient administratiu o de formació de la sol·licitud s'adjuntaran juntament amb la sol·licitud de participació.

3.2. Les sol·licituds seran úniques, per la qual cosa qualsevol canvi que es vulga fer constar sobre la sol·licitud inicial, incloses les modificacions quant a l'elecció, canvi en l'ordre de prioritat o renúncia d'algun lloc sol·licitat, s'haurà de realitzar mitjançant una nova sol·licitud que substituirà a l'anterior i sempre dins del termini de presentació de sol·licituds. Fora d'aquest termini no es tindrà en compte cap canvi.

3.3. Si algun o alguna aspirant vol renunciar a continuar participant en aquesta convocatòria, haurà de presentar aquesta renúncia mitjançant el tràmit d'«Instància genèrica» disponible en la seu electrònica, i sempre dins del termini de presentació de sol·licituds.

3.4. Es podrà desistir de la participació en el procés quan transcórreguen més de nou mesos entre la convocatòria i la resolució.

3.5. No s'admetrà la presentació de nous mèrits ni l'acreditació dels ja al·legats en la sol·licitud, una vegada haja transcorregut el termini de presentació de sol·licituds.

3.6. Una vegada expirat el termini de presentació de sol·licituds, la rectora dictarà resolució, en la qual a més d'aprovar la llista provisional d'aspirants admesos al lloc sol·licitat, es detallaran també les persones excloses amb indicació de la causa d'exclusió, i se'ls concedirà un termini de 5 dies hàbils a partir de l'endemà de publicació perquè esmenen el defecte que n'haja motivat l'exclusió o al·leguen el que estimen convenient per a corregir qualsevol error que s'haja pogut produir.

3.7 Una vegada transcorregut aquest termini, es dictarà resolució per a elevar a definitives les llistes d'admesos i exclosos en la qual s'inclourà únicament els llocs vacants.

4. BAREMACIÓ

4.1. Els mèrits es valoraran amb referència a la data de finalització del termini de presentació de sol·licituds. En aquesta data hauran d'estar complits per a poder ser tinguts en compte.

4.2. A l'efecte de la valoració de tots els apartats en els quals puga tenir incidència, el temps de serveis prestats mitjançant sistemes provisionals de provisió es valorarà tal com estableix la base 15.3 de la normativa de provisió.

4.3. El concurs es resoldrà d'acord amb la valoració dels mèrits acreditats per les candidates o candidats, d'acord amb el barem que es detalla en la normativa de provisió, amb les consideracions que es detallen a continuació:

4.3.1. Apartat B.2. Nivell competencial reconegut.

-       Nivells competencials inclosos en l'interval corresponent al subgrup A1/A2 (administrador/a base de dades): del 16 al 30.

-       Nivells competencials inclosos en l'interval corresponent al subgrup A1 (cap de divisió): del 20 al 30.

4.3.2. Apartat D. Formació genèrica y Apartat I. Formació específica.

Consideracions comunes a tots dos apartats:

-        La comissió podrà valorar com a formació genèrica o específica altres accions formatives, no contingudes en aquesta convocatòria, en funció del seu contingut que estiguen relacionades amb el treball que es desenvoluparà en els llocs objecte d'aquesta convocatòria, tenint en compte, així mateix, el nivell, la data de realització i qualsevol altra qüestió relativa als cursos que es valoren que puga incidir en la seua valoració.

-        Les assignatures integrants de plans d'estudis reglats no tenen la consideració de cursos de formació.

-        En el cas que un o una aspirant impartira diverses edicions d'un mateix curs únicament se li valoraria un d'ells.

Apartat D. Formació Genèrica:

Es valoraran els cursos de formació referit als matèries següents:

-        Organització del treball i gestió del temps.

-        Optimització de reunions.

-        Gestió de conflictes i processos de mediació.

-        Motivació en els equips de treball.

-         Lideratge.

-         Comunicació i difusió de la informació.

-         Elaboració d'informes i normatives.

-         Gestió de la qualitat.

-         Planificació estratègica.

-         Règim Jurídic del Sector Públic.

-        Procediment Administratiu Comú de les Administracions Públiques.

-         Funció pública i legislació universitària.

-         Responsabilitat social universitària.

-         Seguretat informàtica.

-         Normativa sobre Administració Electrònica i interoperabilitat,

-         Accessibilitat digital.

-         Protecció de dades de caràcter personal.

-        Transparència, accés a la informació pública i bon govern.

-         Igualtat de gènere.

-         Ètica del servei públic.

-         Prevenció de Riscos Laborals

-         Legislació TIC.

-         Metodologies àgils i modelatge de procediments

Apartat I. Formació específica

Es valoraran els cursos de formació el contingut dels quals tinga relació directa amb les competències a desenvolupar per la subunitat de destinació del lloc de treball a què s'opta, segons el detall següent de matèries:

| Lloc i subunitat de destí | Matèries |
| --- | --- |
| Cap de divisió.  Divisió de Desenvolupament  i Aplicacions del Servei d'Informàtica | · Bases de dades: ORACLE, MongoDB (administració. llenguatges d'interrogació, PL-SQL, eines relacionades)  · Tècniques d'implantació i desenvolupament de solucions per a l'Administració electrònica.  · Prototipatge d'aplicacions.  · Seguretat de les tecnologies de la informació i comunicacions.  · Desenvolupament amb .NET.  · Desenvolupament amb PHP.  · Direcció TIC.  · Ús d'Intel·ligència artificial en el desenvolupament d'aplicacions.  · Desenvolupament amb tecnologies client TypeScript i Vue.js |
| Cap de divisió.  Divisió de l'ERP universitari del Servei d'Informàtica. | · Bases de dades: ORACLE, MongoDB (administració. llenguatges d'interrogació, PL-SQL, eines relacionades.)  · Tècniques d'implantació i desenvolupament de solucions per a l'Administració electrònica.  · Prototipatge d'aplicacions i disseny de BD.  · Seguretat de les tecnologies de la informació i comunicacions.  · Automatització robòtica de processos (RPA).  · Direcció TIC.  · Big data.  · Gestió, ús d'aplicacions i arquitectura tecnològica en solucions UXXI per a la gestió en la universitat: Recursos Humans, Investigació i Transferència de coneixement, Gestió Econòmica i Pressupostària, Gestió Acadèmica, Contractació administrativa, Convenis i subvencions.  · Intel·ligència artificial aplicat a processos organitzatius i de gestió. |
| Administrador/a de base de dades.  Divisió de Sistemes del Servei d'Informàtica | · Administració de BD ORACLE.  · BD NoSQL MongoDB.  · BlockChain.  · Cloud Computing.  · Seguretat de les tecnologies de la informació i comunicacions.  · Sistema de gestió de base de dades MySQL. |

4.3.3. Apartat H.- Titulació específica

Per als llocs de cap de divisió, es valorarà amb 4 punts estar en possessió d'alguna de les següents titulacions:

·         Grau en Enginyeria Informàtica, així com altres graus, que, fins i tot diferint en la denominació, tinguen plans d'estudis que puguen considerar-se equivalents.

·         Llicenciatura o Enginyeria Informàtica.

·         Màsters en l'àrea d'enginyeria informàtica.

Per als llocs d'administrador/a de base de dades, es valorarà amb 4 punts, a més de les anteriors titulacions, estar en possessió de l'Enginyeria Tècnica en Informàtica de Gestió o de Sistemes

4.3.4. Apartat J.- Altres mèrits específics

Es valorarà amb un màxim de 4 punts, a raó de 0.5 punts per activitat:

-       Publicacions i tasques d'investigació en projectes d'investigació, sempre que el seu contingut estiga relacionat amb l'àrea competencial del lloc sol·licitat.

-       Participació en grups de treball relacionats amb la gestió de la qualitat dels serveis de la Universitat d'Alacant.

-       Estades a l'estranger dins del marc Erasmus PAS o les organitzades dins del programa d'Internacionalització del PAS.

-       Congressos, jornades i trobades el contingut de les quals estiga relacionat amb l'àmbit funcional o competencial del lloc sol·licitat

4.3.5. Apartat K. Memòria i entrevista

Apartat K.1.- Memòria

-       La presentació de la memòria per part del personal aspirant en relació amb la plaça sol·licitada, en el termini que establisca la Comissió, serà requisit imprescindible per a mantenir la seua opció a la plaça.

-       La memòria, que es valorarà amb un màxim de 7.5 punts, haurà de consistir en:

|  |  |
| --- | --- |
| Cap de divisió  Divisió de Desenvolupament  i Aplicacions | un projecte de millora arquitectònica i/o tecnològica en el marc de la integració i cicle continue de desenvolupament de programari amb Azure DevOps Server |
| Cap de divisió  Divisió de l'ERP universitari | un projecte de millora arquitectònica i/o tecnològica en el marc de l'ERP universitari UXXI. |
| Administrador/a de base de dades | un projecte de millora organitzativa arquitectònica i/o tecnològica en el marc de l'arquitectura de BD ORACLE de la UA |

-       La puntuació corresponent a aquest apartat serà la mitjana aritmètica de les puntuacions de tots els membres de la comissió.

-       Els aspectes a valorar seran la qualitat dels continguts, l'ordre, la claredat i concreció, el rigor en l'anàlisi i la creativitat, la fonamentació i viabilitat dels projectes de millora presentats.

-       La memòria constarà d'un màxim de cinc pàgines escrites per una sola cara i en la mateixa no haurà d'aparèixer cap dada que puga identificar al personal aspirant, a fi de garantir l'anonimat. En l'encapçalat de la memòria haurà de constar la plaça per a la qual es presenta, unitat i subunitat.

En qualsevol cas, i perquè la identificació dels llocs no supose una reducció de l'extensió permesa de la memòria, es podrà triar entre identificar el lloc en l'encapçalat, tal com consta en el paràgraf anterior, o afegir una caràtula on consten el lloc per al quals es presenta, amb indicació del número, unitat i subunitat. En la caràtula no podrà incloure cap altre text i no comptabilitzarà per al màxim de 5 pàgines.

-       En la resolució en la qual es publique la valoració definitiva dels mèrits dels apartats de l'A al J, s'establirà el termini i el procediment per a la presentació de la memòria.

-       Una vegada acabat el termini de presentació d'aquestes, es procedirà a la numeració de les memòries de manera aleatòria, garantint en tot cas l'anonimat de la documentació a valorar per la Comissió.

Apartat K.2.- Entrevista

La presentació del personal aspirant a la realització de l'entrevista, serà requisit imprescindible per a mantenir la seua opció a la plaça.

Consistirà en la realització d'una entrevista que tindrà com a finalitat contrastar l'adequació del perfil professional i les aptituds del personal concursant al lloc de treball sol·licitat.

En ella, la comissió plantejarà preguntes relacionades tant amb el contingut de la memòria, a fi de sol·licitar l'explicació o el desenvolupament d'alguna de les qüestions plantejades en aquesta, així com qualsevol aclariment o dubte que puga haver suscitat, com amb qualsevol altre aspecte que puga servir de base per a la valoració.

En l'entrevista es valorarà, amb un màxim de 7,5 punts, l'exactitud, claredat i argumentació de les respostes, així com qualsevol altre aspecte que tinga relació amb els coneixements i habilitats per a l'acompliment del lloc.

La puntuació corresponent a aquest apartat serà la mitjana aritmètica de les puntuacions de tots els membres de la comissió.

Se informa al personal aspirant que la entrevista serà gravada.

4.4. La comissió publicarà:

4.4.1. Resolució amb la valoració provisional de los apartats de l'A al J del barem, que establirà un termini de deu dies hàbils comptadors a partir de l'endemà de publicar-se, perquè les persones interessades puguen presentar les al·legacions o reclamacions que consideren oportunes.

4.4.2. Una vegada conclòs aquest termini i resoltes els reclamacions, resolució amb la valoració definitiva dels mèrits dels apartats de l'A al J i y termini per a la presentació de la memòria.

4.4.3. Resolució convocant a la realització de l'entrevista. L'ordre de realització de les entrevistes serà l'establit en la Resolució dictada per la Conselleria que tinga atribuïda la competència en matèria de funció pública, mitjançant la qual es determine l'ordre d'intervenció dels aspirants a totes les proves selectives que es realitzen durant l'any.

4.4.4. Resolució amb la valoració provisional de l'apartat K (memòria i entrevista) i termini per a presentar reclamacions o al·legacions.

4.4.5. Resoltes aquestes, resolució amb la valoració definitiva de l'apartat K i la proposta d'adjudicació provisional del lloc, concedint un nou termini de reclamacions a aquesta proposta.

Per a l'elaboració de la proposta d'adjudicació, els empats en la puntuació final es resoldran atenent el que estableix l'article 12.4 de la normativa de provisió.

En el cas que haja hagut d'operar el que s'estableix per al desempat, es farà constar expressament en aquesta resolució, així com el resultat i els criteris establits per a fer-ho.

4.5. Una vegada resoltes les reclamacions contra la proposta d'adjudicació provisional, la comissió de valoració elevarà a la rectora una proposta d'adjudicació definitiva.

5. ADJUDICACIÓ

5.1. Una vegada rebuda la proposta d'adjudicació definitiva, la rectora dictarà una resolució en què s'aprove l'adjudicació definitiva dels llocs i n'ordenarà la publicació.

5.2. En la resolució d'adjudicació del procés s'indicarà la data en què s'efectuarà el cessament en el lloc de treball que estiguera exercint la funcionària o el funcionari al qual se li adjudica un lloc, així com la data de presa de possessió de la destinació adjudicada, llevat de caso de força major justificats degudament.

5.3. Pel que fa a la incorporació al lloc obtingut, caldrà atenir-se al que disposa l'article 8 de la Normativa de provisió de llocs de treball de la Universitat d'Alacant.

6. COMISSIÓ DE VALORACIÓ

6.1. La Comissió de Valoració serà nomenada per la rectora a proposta del gerent i la composició serà la següent: presidenta o president, secretària o secretari i 5 vocals. Així mateix, es nomenarà una comissió de valoració suplent amb la mateixa composició que actuarà en absència dels membres titulars.

La composició haurà d'ajustar-se als principis d'imparcialitat, professionalitat i especialització dels seus membres, procurant una composició equilibrada entre dones i homes, llevat que no siga possible per raons fonamentades i objectives  motivades degudament.

6.2. El nomenament de la comissió de valoració es publicarà amb una antelació mínima de setanta-dues hores a la seua constitució.

6.3. El funcionament de la comissió de valoració s'adaptarà al que estableix per als òrgans col·legiats la Llei 40/2015, d'1 d'octubre, de règim jurídic del sector públic, i al que disposa el Decret 3/2017, de 13 de gener, del Consell, i l'article 14 de la Normativa de provisió de llocs de treball.

6.4. La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

6.5. Els membres de la comissió percebran les gratificacions per assistències fixades en la normativa de la Universitat d'Alacant sobre indemnitzacions per raó de servei vigent en el moment de la publicació de la convocatòria.

7. INFORMACIÓ I NOTIFICACIONS A LES O ELS ASPIRANTS

D'acord amb el que preveu l'article 45.1 b) de la Llei 39/2015, d'1 d'octubre, les publicacions detallades en aquestes bases, així com la informació d'altres actes que es deriven d'aquesta convocatòria i que requerisquen publicació, incloent-hi els recursos en via administrativa, es realitzaran en seu electrònica, en l'apartat «Altres documents generals» de l'expedient de l'aspirant associat a aquesta convocatòria  que substitueix la notificació a les persones interessades i produeix els mateixos efectes. En el cas d'haver de realitzar alguna notificació individual es farà a través del sistema de notificació electrònica de la UA.

S'enviarà un avís al correu personal de la UA de cada aspirant, a títol informatiu, de les diferents resolucions o altres actes que es publiquen en l'expedient electrònic de la present convocatòria, no substituint en cap cas a la notificació, que es realitzarà en la forma establida en el paràgraf anterior.

8. PROTECCIÓ DE DADES DE CARÀCTER PERSONAL

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i resoldre la convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Us informem que la persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [ywf@fw.je](mailto:pwv@oy.kw).

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant es poden consultar en l'enllaç següent: <https://seuelectronica.ua.es/va/privadesa.html>

9. RECURSOS

9.1. Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 38.4 de la Llei orgànica 2/2023, de 22 de març, del Sistema Universitari, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

9.2. Davant de les actuacions definitives de la Comissió de Valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

9.3. No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit, sí que seran susceptibles del recurs corresponent.

La rectora,

P.D. El gerent (Resolució de 7 de juny de 2023)

Julio García Mora

Documents annexos:
------------------

* [Descargar 53573\_11 Anexo I vacantes CON-08\_24.pdf](/Acuerdos/DescargarAnexoxId?idanexo=1014556&idacuerdo=53230)





[Carretera Sant Vicent del Raspeig s/n  
03092 Sant Vicent del Raspeig - Alacant  
 Tel. 04 607 4539 - Fax 42 772 8469](https://www.google.es/maps/@97.612608,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12675&trk=tyah&trkInfo=tarId%8G8397550907921%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)